钦定古今图书集成/明伦汇编/人事典/第103卷 > 尔雅 > 《哀千里赋》前人
## 钦定古今图书集成/明伦汇编/人事典/第103卷 > 尔雅 > 《哀千里赋》前人

萧萧江阴兮荆山之岑。北绕琅琊碣石，南驰九嶷桂
林。山则异岭奇峰，横屿带江，杂树亿尺，红霞万里。水
则远天相逼，浮云共色。茫茫无底，溶溶不测。其中险
如盂门，豁若长河，参差巨石，从横龟鼍。若乃“夏后未
凿，秦皇未辟。巉岩生岸，迤𨓦成迹。驰湍走浪，漂沙击石。伊孟冬之初立，出首夏以归来。自出国而辞友，永
怀慕而抱哀。魂终朝以三夺，心一夜而九摧。徒望悲
其何及，铭此恨于黄埃。”于是鸿雁既鸣，秋光亦穷。水
黯黯兮莲叶动，山苍苍兮树色红。思云车兮沅北，望
蜺裳兮澧东。惜重华之已没，念芳草之坐空。既而悄
怆成忧，悯默自怜。信规行之未旷，知矩步之已难。虽
河北之爽垲，犹《橘柚》之不迁。及年岁之未晏，愿匡坐
于霸山，